stanford-oval/wikipedia huggingface dataset:
ประเทศไทยใน พ.ศ. 2440
ผู้เกิด > ตุลาคม

4 ตุลาคม – จิร วิชิตสงคราม (หลวงวิชิตสงคราม) รัฐมนตรีว่าการกระทรวงกลาโหมคนที่ 9 (อนิจกรรม พ.ศ. 2522)
12 ตุลาคม – เมธ รัตนประสิทธิ์ (หลวงวิลาสวันวิท) อดีตสมาชิกสภาผู้แทนราษฎรจังหวัดเชียงใหม่ (ถึงแก่กรรม พ.ศ. 2512)
20 ตุลาคม – พระมงคลศีลาจารย์ (คร่ำ ยโสธโร) เจ้าคณะตำบลเนินฆ้อ (มรณภาพ พ.ศ. 2540)
21 ตุลาคม – พระครูนิยุตต์ธรรมกิจ (บุญธรรม ธมฺมปฺปสาโท) เจ้าอาวาสวัดเขาแก้ว (มรณภาพ พ.ศ. 2523)
ผู้เกิด > ธันวาคม

2 ธันวาคม – หลวงบริบาลบุรีภัณฑ์ (ป่วน อินทุวงศ์) นักประวัติศาสตร์ (อนิจกรรม พ.ศ. 2529)
ไม่ทราบวัน – ฟื้น สุพรรณสาร อดีตรองประธานสภาผู้แทนราษฎร (อนิจกรรม พ.ศ. 2503)
ผู้เกิด > ไม่ทราบวัน

นายจ่ายวด (ปาณี ไกรฤกษ์) มหาดเล็ก (ถึงแก่กรรม พ.ศ. 2462)
สงวน รุจิราภา อดีตเจ้ากรมการแพทย์การเรือ (ถึงแก่กรรม พ.ศ. 2499)
พระศรีวรานุรักษ์ (ศรี บุญเฉลียว) อดีตนายกเทศมนตรีนครเชียงใหม่ (ถึงแก่กรรม พ.ศ. 2518)
พระอธิการโต๊ะ เลี้ยงประเสริฐ เจ้าอาวาสวัดคุ้งตะเภา (ไม่ทราบปีมรณภาพ)
ผู้เสียชีวิต > มกราคม

2 มกราคม – เจ้าจอมกิมเหนียว พระสนมในรัชกาลที่ 5 (ไม่ทราบปีเกิด)
ผู้เสียชีวิต > เมษายน

8 เมษายน – หม่อมอิน หม่อมของสมเด็จเจ้าพระยาบรมมหาประยูรวงศ์ (เกิด พ.ศ. 2365)
ผู้เสียชีวิต > พฤษภาคม

29 พฤษภาคม – พระราชวรวงศ์เธอ พระองค์เจ้าโอภาสไพศาลรัศมี พระบรมวงศ์ (ประสูติ พ.ศ. 2416)
ผู้เสียชีวิต > สิงหาคม

18 สิงหาคม – พระราชวรวงศ์เธอ พระองค์เจ้าไชยรัตนวโรภาส พระบรมวงศ์ (ประสูติ พ.ศ. 2419)
24 สิงหาคม – พระราชวรวงศ์เธอ พระองค์เจ้าธิดาจำรัสแสงศรี พระบรมวงศ์ (ประสูติ พ.ศ. 2414)
ผู้เสียชีวิต > พฤศจิกายน

23 พฤศจิกายน – พระเจ้าอินทวิชยานนท์ เจ้าผู้ครองนครเชียงใหม่พระองค์ที่ 7 (ประสูติ พ.ศ. 2360)
26 พฤศจิกายน – พระยาประธานนคโรไทย (รอด รัตนวราห) จางวางกำกับราชการเมืองอุไทยธานี (เกิด พ.ศ. 2346)
ผู้เสียชีวิต > ธันวาคม

8 ธันวาคม – พระเจ้าบรมวงศ์เธอ กรมหมื่นภูธเรศธำรงศักดิ์ อดีตอธิบดีกรมพระนครบาล (ประสูติ พ.ศ. 2398)
ทางหลวงแผ่นดินหมายเลข 116

|  ทางหลวงแผ่นดินหมายเลข 116> ข้อมูลของเส้นทาง |
| --- | --- |
ความยาว: 26.557 กิโลเมตร (16.502 ไมล์)
ประวัติ
ทางแยกที่สำคัญ
ปลายทางทิศตะวันออก:  ทล.114 ใน อ.เมือง จ.ลำพูน
 :  ทล.106 ใน อ.ป่าซาง จ.ลำพูน
ปลายทางทิศตะวันตก:  ทล.108 ใน อ.สันป่าตอง จ.เชียงใหม่
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 116 สายป่าสัก – ท่าวังพร้าว เป็นทางหลวงแผ่นดินในจังหวัดลำพูนกับจังหวัดเชียงใหม่ เชื่อมต่อระหว่างทางหลวงแผ่นดินหมายเลข 11 กับทางหลวงแผ่นดินหมายเลข 108 เป็นเส้นทางที่สามารถเดินทางไปยังอำเภอต่าง ๆ ทางตอนใต้ของจังหวัดเชียงใหม่และจังหวัดแม่ฮ่องสอนได้ ถ้าเดินทางมาจากทางหลวงแผ่นดินหมายเลข 11
เส้นทางเริ่มต้นทางทิศตะวันออกที่ทางหลวงแผ่นดินหมายเลข 114 ตำบลป่าสัก อำเภอเมืองลำพูน จังหวัดลำพูน ผ่านตำบลหนองหนาม และตำบลเหมืองจี้ แล้วเข้าเขตอำเภอป่าซาง ผ่านตำบลม่วงน้อย ตำบลแม่แรง และตำบลบ้านเรือน เข้าเขตจังหวัดเชียงใหม่ แล้วสิ้นสุดปลายทางทิศตะวันตกในตำบลท่าวังพร้าว อำเภอสันป่าตอง จังหวัดเชียงใหม่ มีระยะทางตลอดทั้งสายรวม 28.557 กิโลเมตร
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน
แมนฮันต์อินเตอร์เนชันแนล 2016

| แมนฮันต์อินเตอร์เนชันแนล 2016 |
| --- | --- |
วันที่: 29 ตุลาคม ค.ศ. 2016
สถานที่จัด:  OCT Harbour City, เซินเจิ้น, ประเทศจีน
เข้าร่วมประกวด: 43 คน
ผ่านเข้ารอบ: 16 คน
เข้าร่วมครั้งแรก: เฟร์นันดูจีนอโรนยา, เกาะเชจู, พม่า, ไซบีเรีย
กลับมาเข้าร่วม: แองโกลา, ไซปรัส, เอลซัลวาดอร์ อังกฤษ, กวม, เกาหลี, เนเธอร์แลนด์, นิวซีแลนด์, รัสเซีย
ผู้ชนะเลิศ: พาทริก เชอ    สวีเดน
นางงามมิตรภาพ: อัลบาโร ปัซ    เปรู
ชุดประจำชาติยอดเยี่ยม: พิรัฐพงศ์ มูลตรีบุตร    ไทย
แมนฮันต์อินเตอร์เนชันแนล 2016 (อังกฤษ: Manhunt International 2016) เป็นการประกวดแมนฮันต์อินเตอร์เนชันแนลครั้งที่ 17 ซึ่งกำหนดจัดขึ้นเมื่อวันที่ 29 ตุลาคม ใน OCT Harbour City, เซินเจิ้น, ประเทศจีน โดยจูน มากาเซท แมนฮันต์อินเตอร์เนชันแนล 2012 ได้มอบตำแหน่งแก่ พาทริก เชอ จากสวีเดน เป็นผู้ครองตำแหน่งคนใหม่
ผลการประกวด > ลำดับ

| --- | --- |
ผลการประกวด: ผู้เข้าประกวด
แมนฮันต์อินเตอร์เนชันแนล 2016:   สวีเดน – พาทริก เชอ
รองอันดับ 1:   ฮ่องกง – ปา เท่อ เอ่อร์
รองอันดับ 2:   อังกฤษ – คริสโตเฟอร์ บราเมลล์
รองอันดับ 3:   แองโกลา – เมารีซีอู เอวแซบีอู
รองอันดับ 4:   บราซิล – รามง ปิสไซอา
16 คนสุดท้าย:   เลบานอน – บิลอัล ซะวีล   กวม – จอน เคเนโมโต   เวเนซุเอลา – ฟรันซิสโก คิล รีเอรา   รัสเซีย – อันเดรย์ ฮาร์คาสกี   สาธารณรัฐโดมินิกัน – ดิกโน เกร์เรโร   จีน – เถียน เจ๋อยฺหวี่   สเปน – ฟรันซิสโก เรกาเดรา   สาธารณรัฐสโลวัก – คริสตีอัน คูเซรา   ไทย – พิรัฐพงศ์ มูลตรีบุตร*   ฟิลิปปินส์ – ดอน แมกไกเวอร์ โคชิโก   เยอรมนี – มาร์วิน โอไซ
ผลการประกวด > รางวัลพิเศษ

การประกวดมีผู้ได้รางวัลพิเศษดังต่อไปในปีนี้:
| --- | --- |
รางวัล: ผู้เข้าประกวด
มิสเตอร์คอนจีเนียลีตี:   เปรู – อัลบาโร ปัซ
ขวัญใจช่างภาพ:   ฮ่องกง – ปา เท่อ เอ่อร์
มิสเตอร์พอพพิวแลริที *:   ไทย – พิรัฐพงศ์ มูลตรีบุตร
มิสเตอร์เบทส์บอดี:   สิงคโปร์ – มุฮัมมัด ฟูอัด
ชุดประจำชาติยอดเยี่ยม:   ไทย – พิรัฐพงศ์ มูลตรีบุตร
* ตั้งแต่ปี ค.ศ. 2012 รางวัลมิสเตอร์พอพพิวแลริทีจะผ่านเข้า 16 คนสุดท้ายโดยอัตโนมัติ
ผลการประกวด > รางวัลพิเศษ > ลำดับการประกาศชื่อ

| 0 | 1 | 2 | 3 |
| --- | --- | --- | --- |
|  16 คนสุดท้าย  ไทย   เยอรมนี   กวม   สเปน   บราซิล   ฟิลิปปินส์   ฮ่องกง   แองโกลา   รัสเซีย   สาธารณรัฐโดมินิกัน   เลบานอน   สโลวาเกีย   สวีเดน   เวเนซุเอลา   อังกฤษ   จีน |  5 คนสุดท้าย  บราซิล   สเปน   อังกฤษ   ฮ่องกง   สวีเดน |  |    |
ผู้เข้าประกวด

43 ผู้เข้าประกวดที่ได้รับการยืนยัน:
| ประเทศ/ดินแดน | ผู้เข้าประกวด | อายุ | ส่วนสูง | เมืองเกิด | Ref>  |
| --- | --- | --- | --- | --- | --- |
|  แองโกลา | เมารีซีอู เอวแซบีอู | 23 | 1.87 | ลูอันดา |  |
|  บราซิล | รามง ปิสไซอา | 25 | 1.87 | โปนตากรอสซา |  |
|  บัลแกเรีย | นีโคไล โชลากอฟ | 25 | 1.82 | โซเฟีย |  |
|  จีน | เถียน เจ๋อยฺหวี่ | 22 | 1.86 | ปักกิ่ง |  |
|  คอสตาริกา | ดาเนียล อัลฟาโร | 25 | 1.83 | เกรเซีย |  |
|  ไซปรัส | คาริส โยอานนู | 24 | 1.83 | นิโคเซีย |  |
|  เช็กเกีย | ยัน กาฮา | 28 | 1.87 | คอตี |  |
|  เดนมาร์ก | ไซ ลี | 29 | 1.83 | โคเปนเฮเกน |  |
|  สาธารณรัฐโดมินิกัน | ดิกโน เกร์เรโร ชาลัส | 24 | 1.90 | ซานโตโดมิงโก |  |
|  เอลซัลวาดอร์ | ดาวิด มอนตีเอล | 20 | 1.83 | ซานซัลวาดอร์ |  |
|  อังกฤษ | คริสโตเฟอร์ บราเมลล์ | 23 | 1.85 | ลิเวอร์พูล |  |
|  เฟร์นันดูจีนอโรนยา | อังเดร เฟลีปี กาปาลงกา | 28 | 1.88 | ปอร์โตอเลเกร |  |
|  เยอรมนี | มาร์วิน โอไซ | 21 | 1.91 | เบอร์ลิน |  |
|  กวม | จอน เคเนโมโต | 25 | 1.91 | ฮากัตญา |  |
|  ฮ่องกง | ปา เท่อ เอ่อร์ | 26 | 1.88 | ฮ่องกง |  |
|  อินเดีย | คูร์เมฮาร์ เครวาล | 20 | 1.92 | มุมไบ |  |
|  อินโดนีเซีย | อีวัน บิกวันโต | 24 | 1.90 | จาการ์ตา |  |
|  ญี่ปุ่น | ยุซุชิ ทะกะดะ | 30 | 1.80 | โตเกียว |  |
|  เกาะเชจู | ชเว ด็อก-ว็อน | 25 | 1.88 | โซล |  |
|  เกาหลี | ฮัน ซัง-ฮ็อน | 19 | 1.91 | โซล |  |
|  เลบานอน | บิลอัล ซะวีล | 27 | 1.91 | เบรุต |  |
|  มาเก๊า | ยฺหวี่ เซี่ยหยาง | 22 | 1.86 | มาเก๊า |  |
|  มาเลเซีย | เกน จุง | 21 | 1.85 | กัวลาลัมเปอร์ |  |
|  เม็กซิโก | โรดรีโก โกยตอร์ตัว | 32 | 1.92 | เม็กซิโกซิตี |  |
|  มองโกเลีย | นัมจิลดอร์จ กัน-ออร์ชีร์ | 25 | 1.83 | อูลานบาตาร์ |  |
|  เมียร์มา | โม ตุ ยา ทเว่ | 22 | 1.88 | ย่างกุ้ง |  |
|  เนปาล | อะนูป บิกรัม ชาฮี | 31 | 1.85 | กาฐมาณฑุ |  |
|  เนเธอร์แลนด์ | มายกี แอเวอร์ส | 22 | 1.84 | อัมสเตอร์ดัม |  |
|  นิวซีแลนด์ | ไมเคิล บูแรตา | 23 | 1.83 | ซามัว |  |
|  เปรู | อัลบาโร ปัซ-โลเปซ | 26 | 1.88 | ลิมา |  |
|  ฟิลิปปินส์ | ดอน แมกไกเวอร์ โคชิโก | 27 | 1.82 | มะนิลา |  |
|  โปแลนด์ | มาแตอุช แปตรอมีแคลิส | 25 | 1.84 | ซอสนอวีแยตส์ |  |
|  โรมาเนีย | คริสตีอาน ปารัสกีฟ | 31 | 1.86 | บูคาเรสต์ |  |
|  รัสเซีย | อันเดรย์ ฮาร์คาสกี | 22 | 1.84 | มอสโก |  |
|  ไซบีเรีย | รัสลัน เชียร์บินอิน | 23 | 1.92 | มอสโก |  |
|  สิงคโปร์ | ฟูอัด อัล-ฮากิม | 26 | 1.80 | สิงคโปร์ |  |
|  สาธารณรัฐสโลวัก | คริสตีอัน คูเซรา | 23 | 1.93 | บราติสลาวา |  |
|  สเปน | ฟรันซิสโก เรกาเดรา คอร์เทส | 26 | 1.89 | มูร์เซีย |  |
|  ศรีลังกา | กายัน ฮาร์ชาปรียา | 26 | 1.84 | โคลัมโบ |  |
|  สวีเดน | พาทริก เชอ | 24 | 1.86 | สต็อกโฮล์ม |  |
|  ไทย | พิรัฐพงศ์ มูลตรีบุตร | 31 | 1.85 | อุดรธานี |  |
|  เวเนซุเอลา | ฟรันซิสโก คิล รีเอรา | 27 | 1.91 | บาเลรา |  |
|  เวียดนาม | ต๊วน ฮหว่าง หวู | 19 | 1.85 | ฮานอย |  |
แหล่งข้อมูลอื่น

Official Website เก็บถาวร 2010-09-23 ที่ เวย์แบ็กแมชชีน
แมนฮันต์อินเตอร์เนชันแนล 2016 ที่เฟซบุ๊ก
| ด ค กแมนฮันต์อินเตอร์เนชันแนล |
| --- | --- |
 1993  1994  1995  1996  1997  1998  1999  2000  2001  2002 
 2003  2004  2005  2006  2007  2008  2009  2010  2011  2012 
 2013  2014  2015  2016  2017  2018  2019  2020  2021  2022 
 2023  2024 
 ผู้ครองตำแหน่ง  รางวัลพิเศษ
แอกุกกา (ประเทศเกาหลีใต้)

| คำแปล: เพลงรักชาติ |
| --- | --- |
애국가 愛國歌

เพลงชาติของ เกาหลีใต้
เนื้อร้อง: ไม่ทราบ (เชื่อว่าเป็นผลงานของYun Chi-hoหรืออัน ชางโฮ), ค.ศ. 1896
ทำนอง: อัน อิกแท, ค.ศ. 1936
รับไปใช้: สิงหาคม ค.ศ. 1948

ตัวอย่างเสียง
แอกุกกะ บรรเลงโดยU.S. Navy Band (บทเดียว)ไฟล์ ช่วยเหลือ
 
| --- | --- |
แอกุกกา
ฮันกึล: 애국가
ฮันจา: 愛國歌
อาร์อาร์: Aegukga 
เอ็มอาร์: Aegukka 
เพลงรักแผ่นดิน (เกาหลี: 애국가; ฮันจา: 愛國歌; อาร์อาร์: Aegukga; เอ็มอาร์: Aegukka) อ่านในภาษาไทยว่า แอกุกกา เป็นเพลงชาติประเทศเกาหลีใต้ เชื่อกันว่าคำร้องได้ประพันธ์ขึ้นเมื่อ พ.ศ. 2439 (ปรากฏคำจารึกอยู่ที่ประตูอิสรภาพ หรือ the Independence Gate ในโซล ประเทศเกาหลีใต้) โดยนักการเมืองชื่อ ยอนชินโฮ  (윤치호) หรือ อัน ชางโฮ (안창호) ซึ่งใช้นามปากกา โทซาน (도산) ผู้นำในการต่อสู้เพื่อเอกราชของเกาหลี และเป็นนักการศึกษา
แต่เดิมเพลงนี้ใช้ทำนองเพลงออลด์แลงไซน์ ซึ่งเป็นเพลงปีใหม่ของชาวสกอตแลนด์ รวมทั้งยุโรปและสหรัฐอเมริกาในปัจจุบัน ในช่วงที่เกาหลีตกเป็นอาณานิคมของญี่ปุ่น ชาวเกาหลีโพ้นทะเลได้ขับร้องเพลงนี้ เพื่อขอพรให้ประเทศเกาหลีได้รับอิสรภาพ ต่อมานักดนตรีเกาหลีในสเปนคนหนึ่งชื่ออันอิกแท (안익태) ได้ประพันธ์ทำนองเพลงปัจจุบันแทนที่ทำนองเพลงโอลด์ แลง ไซน์ เมื่อปี พ.ศ. 2478 หลังจากได้เข้าทำงานกับรัฐบาลเฉพาะกาลสาธารณรัฐเกาหลีที่เซี่ยงไฮ้ ประเทศจีน ซึ่งรัฐบาลดังกล่าวก็ได้ใช้เพลงนี้เป็นเพลงชาติของตนเอง
หลังจากประเทศเกาหลีสามารถปลดปล่อยตนเองจากการปกครองของญี่ปุ่นแล้ว สามปีต่อมาเพลงนี้ก็ได้มีการบรรเลงอีกครั้งในพิธีฉลองการสถาปนาสาธารณรัฐเกาหลี ในวันที่ 15 สิงหาคม พ.ศ. 2491 โดยนายอี ซึง-มัน (리승만) ประธานาธิบดีคนแรกของสาธารณรัฐเกาหลี ได้ออกประกาศรับรองเพลงแอกุกกาเป็นเพลงชาติในปีเดียวกัน
อนึ่ง เพลงชาติของเกาหลีเหนือก็มีชื่อว่าแอกุกกาเช่นกัน หากแต่การสังเกตว่าเพลงแอกุกกาเพลงใดเป็นของเกาหลีเหนือหรือเกาหลีใต้ ให้ดูที่การสะกดในอักษรโรมันเป็นหลัก เพราะการถ่ายเสียงเป็นอักษรโรมันของเกาหลีใต้กับเกาหลัเหนือเป็นคนละระบบกัน โดยเพลงชาติเกาหลีใต้จะเขียนว่า "Aegukga" ส่วนของเกาหลีเหนือจะเขียนว่า "Aegukka"
เนื้อร้อง

|  | ภาษาเกาหลี (ฮันกึล) | ฮันกึลและฮันจา | ถ่ายเสียงด้วยอักษรโรมัน | อักษรไทย |
| --- | --- | --- | --- | --- |
| 1 | 동해 물과 백두산이 마르고 닳도록 하느님이 보우하사 우리나라 만세 | 東海 물과 白頭山이 마르고 닳도록 하느님이 保佑하사 우리나라 萬歲 | Donghae mulgwa Baekdusani mareugo daltorok Haenunimi bouhasa urinara manse   | ทงแฮ มุลกวา แพ็กตูซานี มารือโก ทัลโท-รก ฮานือนีมี โพอูฮาซา อูรีนารา มันเซ |
| บทรับ | 무궁화 삼천리 화려강산 대한사람 대한으로 길이 보전하세 | 無窮花 三千里 華麗江山 大韓사람 大韓으로 길이 保全하세 | Mugunghwa samcheolli hwaryeogangsan Daehansaram daehaneuro giri bojeonhase | มูกุงฮวา ซัมช็อลลี ฮวารยอกังซัน แทฮันซารัม แทฮานือโร คีรี โพจ็อนฮาเซ |
| 2 | 남산 위에 저 소나무 철갑을 두른 듯 바람서리 불변함은 우리 기상일세  | 南山 위에 저 소나무 鐵甲을 두른 듯 바람서리 不變함은 우리 氣像일세 | Namsan wie jeo sonamu cheolgabeul dureun deut Baram seori bulbyeonhameun uri gisangilse | นัมซัน วีเอ ชอ โซนามู ช็อลกาบึล ทูรึน ตึด พารัมซอรี พุล-บย็อนฮามึน อูรี คีซางิลเซ |
บทรับ
| 3 | 가을 하늘 공활한데 높고 구름 없이 밝은 달은 우리 가슴 일편단심일세 | 가을 하늘 空豁한데 높고 구름 없이 밝은 달은 우리 가슴 一片丹心일세 | Ga-eul haneul gonghwalhande nopgo gureum eopsi Balgeun dareun uri gaseum ilpyeondansimilse | คาอึล ฮานึล คงฮวัลฮันเด นบโก กูรือม็อบชี พัลกึน ทารึน อูรี คาซึม อิลพย็อนดันชีมิลเซ |
บทรับ
| 4 | 이 기상과 이 맘으로 충성을 다하여 괴로우나 즐거우나 나라 사랑하세 | 이 氣像과 이 맘으로 忠誠을 다하여 괴로우나 즐거우나 나라 사랑하세 | I gisanggwa i mameuro chungseong-eul dahayeo Goerouna jeulgeouna nara saranghase | อี คีซังกวา อี มามือโร ชุงซองึล ทาฮายอ คเวโรอูนา ชึลกออูนา นารา ซารังฮาเซ |
บทรับ
ดูเพิ่ม

แอกุกกา (ประเทศเกาหลีเหนือ)
แอกุกกา (จักรวรรดิเกาหลี)
แหล่งข้อมูลอื่น

Streaming audio, lyrics and info
Republic of Korea National Anthem
nationalanthems.info
아이러브 KBS
맹세문 애국가 다운로드 | 경상남도교육청 เก็บถาวร 2021-10-30 ที่ เวย์แบ็กแมชชีน
업무 안내> 장차관직속기관> 의정관> 국가상징> 국민의례
"Aegugka" sung to the tune of "Auld Lang Syne" เก็บถาวร 2018-06-14 ที่ เวย์แบ็กแมชชีน
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน
แผ่นดินไหวในประเทศตุรกีและประเทศซีเรีย พ.ศ. 2566

| --- | --- |
ความเสียหายต่ออาคาร


เวลาสากลเชิงพิกัด: 2023-02-06 01:17:35
รหัสเหตุการณ์ ISC: 625613033
USGS-ANSS: ComCat
 : ComCat
วันที่ท้องถิ่น: 6 กุมภาพันธ์ 2566 (2566-02-06)
เวลาท้องถิ่น: 04:17 น. ตามเวลาตุรกี (UTC+3)
 : 13:24 น. ตามเวลาตุรกี (UTC+3)
ระยะเวลา: 75 วินาที
ขนาด: 7.8 Mww
 : 7.5 Mww
ความลึก: 17.9 กม. (11 ไมล์) 10.0 กม. (6 ไมล์)
ศูนย์กลาง: 37°10′26″N 37°01′55″E﻿ / ﻿37.174°N 37.032°E﻿ / 37.174; 37.032
รอยเลื่อน: รอยเลื่อนอานาโตเลียตะวันออก รอยเลื่อนเดดซี
ประเภท: รอยเลื่อนตามแนวระดับ
พื้นที่ที่ได้รับผลกระทบ: ตุรกี, ซีเรีย
ระดับความรุนแรงที่รู้สึกได้: XI (สุดขีด)  ชินโดะ 7 
แผ่นดินไหวตาม: หลายครั้ง 13 ครั้ง วัดความรุนแรงได้ Mw5.0 หรือมากกว่า ครั้งแรงที่สุด: Mw6.7 เมื่อ 01:28 น. (UTC), 6 กุมภาพันธ์ 2566 
ผู้ประสบภัย: เสียชีวิตกว่า 51,130 คน, บาดเจ็บกว่า 122,500 คน เสียชีวิตกว่า 44,370 คน, บาดเจ็บกว่า 108,000 คนในตุรกี  เสียชีวิตกว่า 6,760 คน, บาดเจ็บกว่า 14,500 คนในซีเรีย 
เมื่อวันที่ 6 กุมภาพันธ์ พ.ศ. 2566 ได้เกิดแผ่นดินไหวรุนแรง 2 ครั้งในภาคใต้และภาคกลางของประเทศตุรกี และในภาคตะวันตกและภาคเหนือของประเทศซีเรีย ครั้งแรกเกิดขึ้นทางตะวันตกของเมืองกาซีอันเท็พเมื่อเวลา 04:17 น. ตามเวลาตุรกี (01:17 น. ตามเวลาสากลเชิงพิกัด) สร้างความเสียหายเป็นวงกว้างในประเทศตุรกีและประเทศซีเรีย โดยวัดความรุนแรงได้ที่ระดับ XI (สุดขีด) ตามมาตราเมร์กัลลี และขนาด 7.8 ตามมาตราขนาดโมเมนต์ หลังจากนั้นได้เกิดแผ่นดินไหวตามอีกหลายครั้ง โดยครั้งที่แรงที่สุดมีขนาด 6.7 ตามมาตราขนาดโมเมนต์ แผ่นดินไหวครั้งที่สองเกิดขึ้นในอีก 9 ชั่วโมงต่อมาในจังหวัดคาฮ์รามันมารัช เมื่อเวลา 13:24 น. ตามเวลาตุรกี (10:24 น. ตามเวลาสากลเชิงพิกัด) โดยวัดความรุนแรงได้ที่ระดับ IX ตามมาตราเมร์กัลลี และขนาด 7.5 ตามมาตราขนาดโมเมนต์
แผ่นดินไหวเหล่านี้ส่งผลให้มีผู้เสียชีวิตมากกว่า 51,100 คน แบ่งเป็น 44,300 คนในตุรกี และ 6,700 คนในซีเรีย ลมหนาวระลอกใหญ่ทำให้มีหิมะตกและทำให้อุณหภูมิลดลงอย่างรวดเร็ว เป็นอุปสรรคต่อปฏิบัติการค้นหาและกู้ภัย และเนื่องจากอุณหภูมิในพื้นที่ลดลงถึงระดับเยือกแข็ง ผู้รอดชีวิตที่ยังติดอยู่ใต้ซากปรักหักพังจึงมีความเสี่ยงสูงที่จะเกิดภาวะตัวเย็นเกิน
สภาพธรณีแปรสัณฐาน > ธรณีวิทยา

ในเบื้องต้นคาดกันว่าตำแหน่งของแผ่นดินไหวเหล่านี้ตั้งอยู่ใกล้เคียงกับจุดบรรจบระหว่างแผ่นอานาโตเลีย แผ่นอาระเบีย และแผ่นแอฟริกา กลไกและตำแหน่งของแผ่นดินไหวเหล่านี้สอดคล้องกับแผ่นดินไหวที่เคยเกิดขึ้นในบริเวณรอยเลื่อนอานาโตเลียตะวันออกหรือไม่ก็บริเวณรอยเลื่อนเดดซี รอยเลื่อนอานาโตเลียตะวันออกสอดรับการเคลื่อนตัวไปทางทิศตะวันตกของตุรกีสู่ทะเลอีเจียน ในขณะที่รอยเลื่อนเดดซีสอดรับการเคลื่อนตัวไปทางทิศเหนือของคาบสมุทรอาระเบียเมื่อเทียบกับแผ่นแอฟริกาและแผ่นยูเรเชีย
สภาพธรณีแปรสัณฐาน > การเกิดแผ่นดินไหว

บริเวณที่เกิดแผ่นดินไหวเมื่อวันที่ 6 กุมภาพันธ์นั้นถือว่าเป็นพื้นที่ที่ค่อนข้างสงบในทางวิทยาแผ่นดินไหว ภายในระยะ 250 กิโลเมตร (160 ไมล์) ของศูนย์กลางแผ่นดินไหวครั้งนี้เคยเกิดแผ่นดินไหวขนาดความรุนแรง 6 หรือมากกว่านั้นเพียงสามครั้งนับตั้งแต่ พ.ศ. 2513 เป็นต้นมา แผ่นดินไหวครั้งใหญ่ที่สุดในสามครั้งนั้นซึ่งมีขนาด 6.7 เกิดขึ้นเมื่อวันที่ 24 มกราคม พ.ศ. 2563 ทางทิศตะวันออกเฉียงเหนือของแผ่นดินไหวครั้งแรกของวันที่ 6 กุมภาพันธ์ แผ่นดินไหวทั้งสามครั้งดังกล่าวเกิดขึ้นในบริเวณใกล้เคียงหรือตามแนวรอยเลื่อนอานาโตเลียตะวันออก ถึงแม้ว่าโดยปกติบริเวณศูนย์กลางแผ่นดินไหวเมื่อวันที่ 6 กุมภาพันธ์จะค่อนข้างสงบ แต่ทางตอนใต้ของตุรกีและตอนเหนือของซีเรียก็เคยประสบกับแผ่นดินไหวครั้งใหญ่ที่สร้างความเสียหายอย่างมากมาแล้วในอดีต
ความเสียหาย > ตุรกี

มีอาคารทั้งหมดประมาณ 2,818 หลังพังถล่มใน 10 จังหวัดทั่วประเทศตุรกี อาคารหลายหลังในเมืองอาดือยามันและเมืองดียาร์บาคือร์ได้รับความเสียหาย ที่เมืองดียาร์บาคือร์ อาคารห้างสรรพสินค้าแห่งหนึ่งพังถล่มลงมา ผู้ว่าการจังหวัดออสมานีแยกล่าวว่าอาคาร 34 หลังในพื้นที่จังหวัดได้ถล่มลงมา
ในเมืองมาลัตยามีอาคารประมาณ 130 หลังถล่มลงมาเช่นกัน มัสยิดสมัยคริสต์ศตวรรษที่ 13 ซึ่งเป็นที่รู้จักกันดีในจังหวัดมาลัตยาพังทลายลงบางส่วน ปราสาทกาซีอันเท็พโบราณได้รับความเสียหายอย่างหนัก และเกิดไฟไหม้ขึ้นในบางพื้นที่
ในเมืองอาดานา อาคารอะพาร์ตเมนต์สองหลังซึ่งหนึ่งในนั้นเป็นอาคาร 17 ชั้นได้ถล่มลงมา คร่าชีวิตผู้คนไปอย่างน้อย 10 คน
ในจังหวัดฮาทัย ทางวิ่งของท่าอากาศยานฮาทัยได้แตกออกและยกตัวขึ้น โรงพยาบาลประจำจังหวัด 2 แห่งและสถานีตำรวจ 1 แห่งได้รับความเสียหาย และท่อส่งแก๊สท่อหนึ่งได้ระเบิดขึ้น
วันที่ 7 กุมภาพันธ์ เรเจป ไตยิป แอร์โดอัน ประธานาธิบดี ประกาศสถานการณ์ฉุกเฉิน 10 จังหวัด เป็นเวลา 3 เดือน
ความเสียหาย > ซีเรีย

กองกำลังป้องกันพลเรือนซีเรีย (ซึ่งเป็นฝ่ายค้านซีเรีย) กล่าวว่าสถานการณ์ในภาคตะวันตกเฉียงเหนือของประเทศเป็น "หายนะ" อาคารหลายหลังพังถล่มโดยที่ยังมีผู้คนติดอยู่ข้างใน อาคารหลายหลังในเมืองอะเลปโป เมืองอัลลาษิกียะฮ์ และเมืองฮะมาฮ์พังทลายลงมา ในกรุงดามัสกัส ผู้คนจำนวนมากหนีออกจากอาคารบ้านเรือนไปอยู่บนท้องถนน อาคารหลายหลังในซีเรียได้รับความเสียหายอยู่ก่อนแล้วจากสงครามกลางเมืองที่กินเวลามานานกว่า 12 ปี ปราสาทมาร์กัตซึ่งนักรบครูเสดสร้างขึ้นได้รับความเสียหาย โดยส่วนหนึ่งของหอคอยและบางส่วนของกำแพงพังทลาย ป้อมปราสาทอะเลปโปก็ได้รับผลกระทบเช่นกัน
ความเสียหาย > ประเทศอื่น ๆ

ในประเทศเลบานอน แรงสั่นสะเทือนได้ปลุกให้ผู้คนตื่นขึ้น อาคารหลายหลังสั่นไหวเป็นเวลานานถึง 40 วินาที ในกรุงเบรุต ผู้คนหนีออกจากอาคารบ้านเรือนไปอยู่บนท้องถนนหรือขับรถหนีออกจากตัวอาคาร ในภาพรวมนั้น ความเสียหายในเลบานอนอยู่ในวงจำกัด โดยอาคารบางส่วนในเมืองอัลมินิยะฮ์ เมืองอัลมีนาอ์ และเมืองบุรจญ์ฮัมมูดได้รับผลกระทบ อย่างไรก็ตาม จนถึงขณะนี้ยังไม่มีรายงานผู้เสียชีวิต
แผ่นดินไหวครั้งนี้ยังรู้สึกได้ไกลถึงประเทศไซปรัส ศูนย์วิทยาแผ่นดินไหวยุโรป-เมดิเตอร์เรเนียนกล่าวว่าแรงสั่นสะเทือนยังรู้สึกได้ในประเทศโรมาเนีย ประเทศกรีซ ประเทศจอร์เจีย ประเทศอาร์มีเนีย ประเทศอาเซอร์ไบจาน ประเทศอิรัก ประเทศจอร์แดน รัฐปาเลสไตน์ ประเทศอิสราเอล และประเทศอียิปต์ ในประเทศอิรัก ประชาชนจำนวนมากออกมาอยู่กลางแจ้งระหว่างรอการประกาศว่าสามารถกลับเข้าบ้านได้อย่างปลอดภัย เกิดแผ่นดินไหวตามขึ้นในอีกหลายชั่วโมงต่อมา ทำให้ต้องมีการอพยพผู้คนออกจากอาคาร ไม่มีรายงานผู้เสียชีวิตหรือผู้บาดเจ็บ
ผู้ได้รับผลกระทบ

ในตุรกี มีผู้เสียชีวิตอย่างน้อย 1,541 คนใน 10 จังหวัด และมีผู้บาดเจ็บอีก 9,733 คน บางคนที่ติดอยู่ใต้ซากปรักหักพังได้ออกอากาศสดเพื่อขอความช่วยเหลือทางสื่อสังคมออนไลน์ ก่อนเกิดแผ่นดินไหวครั้งที่สองที่เมืองคาฮ์รามันมารัช มีรายงานผู้เสียชีวิตจากแผ่นดินไหวครั้งแรกแล้วอย่างน้อย 70 คนในเมืองนี้ ประธานาธิบดีเรเจป ไตยิป แอร์โดอัน รายงานว่าอาคาร 2,818 หลังได้พังทลายลง
มีรายงานว่าบุคคลที่มีชื่อเสียงหลายคนสูญหายหลังเกิดแผ่นดินไหว ในจำนวนนี้รวมถึงอาฮ์เมท เอยึพ ทือร์คัสลัน ผู้รักษาประตูของสโมสรฟุตบอลเยนีมาลัตยัสพอร์; คริสเตียน อัตซู ปีกซ้ายของสโมสรฟุตบอลฮาทัยสปอร์ และทาแนร์ ซาวุท ผู้อำนวยการฝ่ายกีฬาของสโมสร เชื่อกันว่าสองคนหลังติดอยู่ใต้ซากปรักหักพังหลังจากส่วนหนึ่งของอาคารสโมสรฮาทัยสปอร์ในเมืองอันทักยาพังถล่มลงมา
มีผู้เสียชีวิตอย่างน้อย 871 คน และผู้บาดเจ็บกว่า 2,000 คนในซีเรีย กระทรวงสาธารณสุขซีเรียบันทึกว่ามีผู้เสียชีวิตมากกว่า 460 คน และผู้บาดเจ็บ 1,089 คนจากเหตุแผ่นดินไหวในพื้นที่ที่รัฐบาลควบคุม ซึ่งรวมถึงในเขตผู้ว่าการอะเลปโป เขตผู้ว่าการฮะมาฮ์ เขตผู้ว่าการอัลลาษิกียะฮ์ และเขตผู้ว่าการฏ็อรฏูส มีผู้เสียชีวิตกว่า 200 คนในเมืองอะเลปโป เมืองฮะมาฮ์ และเมืองอัลลาษิกียะฮ์ ในพื้นที่ที่ฝ่ายกบฏควบคุม กองกำลังป้องกันพลเรือนซีเรียรายงานว่ามีผู้เสียชีวิตอย่างน้อย 430 คน ในหมู่บ้าน Atmed มีผู้เสียชีวิต 11 คนและชาวบ้านจำนวนมากถูกฝังอยู่ใต้ซากปรักหักพัง Amjad Rass ประธานสมาคมการแพทย์อเมริกันซีเรีย กล่าวว่า ห้องฉุกเฉินต่าง ๆ เต็มไปด้วยผู้บาดเจ็บ ในเขตผู้ว่าการอิดลิบ โรงพยาบาลแห่งหนึ่งได้รับศพ 30 ศพ มีผู้บาดเจ็บอีก 1,089 คนในพื้นที่ที่รัฐบาลควบคุม ขณะที่ในพื้นที่ที่ฝ่ายกบฏควบคุมมีรายงานผู้บาดเจ็บ 419 คน
การเตือนภัยสึนามิ

มีบันทึกการเกิดสึนามิขนาดเล็กนอกชายฝั่งเมืองแฟมากุสตา ประเทศไซปรัส โดยไม่มีความเสียหาย ตามรายงานของสำนักงานสำรวจธรณีวิทยาสหรัฐ
กรมคุ้มครองพลเรือนของประเทศอิตาลีออกประกาศเตือนภัยสึนามิซึ่งถูกยกเลิกในภายหลัง โดยรายงานความเสี่ยงที่จะเกิดสึนามิตามแนวชายฝั่งแคว้นซิซิลี แคว้นคาลาเบรีย และแคว้นปุลยา ประชาชนบริเวณชายฝั่งในแคว้นเหล่านี้ได้รับคำแนะนำให้อพยพขึ้นที่สูงและปฏิบัติตามคำแนะนำของหน่วยงานท้องถิ่น ในขณะที่บริษัทเตรนีตาเลีย ผู้ให้บริการรถไฟของรัฐ ได้ระงับการให้บริการรถไฟชั่วคราวในพื้นที่ดังกล่าว และต่อมาได้กลับมาให้บริการอีกครั้งในเช้าวันเดียวกัน
แผนที่แผ่นอานาโตเลียแสดงให้เห็นรอยเลื่อนอานาโตเลียตะวันออก
สภาพความเสียหายของอาคารในเมืองดียาร์บาคือร์
วิดีโอจากเมืองกาซีอันเท็พ
ลอยด์ เงาะป่า

| ลอยด์ เงาะป่า |
| --- | --- |

เกิด: สมพงศ์ กาศแก้ว 22 พฤศจิกายน พ.ศ. 2511 (56 ปี) ประเทศไทย
อาชีพ: บุคลากรในงานภาพยนตร์, ผู้นำเชียร์
ลอยด์ เงาะป่า หรือชื่อจริง สมพงศ์ กาศแก้ว (22 พฤศจิกายน พ.ศ. 2511 – ) เป็นผู้นำเชียร์ระดับประเทศ ผู้ได้รับรางวัลรางวัลกองเชียร์เกียรติยศ จากสมาคมผู้สื่อข่าวกีฬาแห่งประเทศไทย
ประวัติ

ลอยด์ เงาะป่า มีชื่อจริงคือ สมพงศ์ กาศแก้ว เป็นอดีตเจ้าหน้าที่อุปกรณ์ประกอบฉากในการถ่ายทำภาพยนตร์และรายการโทรทัศน์ กระทั่งได้มีโอกาสเชียร์กีฬาร่วมกับ สามารถ แขนควง จากนั้น เขาได้เลิกอาชีพเจ้าหน้าที่อุปกรณ์ประกอบฉาก เนื่องด้วยไม่มีเวลา และทำหน้าที่นำเชียร์เรื่อยมา ก่อนที่จะมีผลงานเชียร์ระดับประเทศครั้งแรกในการแข่งกีฬาคนพิการ ที่ประเทศมาเลเซีย เมื่อปี พ.ศ. 2549
ภายหลังจากเริ่มเป็นที่รู้จักของบุคคลในวงการกีฬา เขาก็ได้รับการอนุเคราะห์จากการกีฬาแห่งประเทศไทย ด้วยจำนวนเงินที่แม้จะไม่มาก แต่เขาก็ยินดีที่จะออกทุนที่เหลือด้วยตนเอง และหนึ่งในการเชียร์ที่สร้างความประทับใจมากที่สุดของลอยด์ คือการทำหน้าที่เชียร์พระเจ้าหลานเธอ พระองค์เจ้าสิริวัณณวรีนารีรัตน์ ในการแข่งขันซีเกมส์ 2007 ที่จังหวัดนครราชสีมา
นอกจากนี้ ใน พ.ศ. 2556 ลอยด์ซึ่งเป็นหนึ่งในผู้นำเชียร์ที่มีชื่อเสียง ยังได้เดินทางมาร่วมสร้างสีสัน และให้กำลังใจแก่นักมวยสากลสมัครเล่นทีมชาติไทยในการแข่งขันชิงแชมป์เอเชีย
รางวัลที่ได้รับ

พ.ศ. 2553 - รางวัลเกียรติยศกองเชียร์ไทย จากสมาคมผู้สื่อข่าวกีฬาแห่งประเทศไทย ในฐานะของการสร้างชื่อเสียงให้แก่ประเทศ
พ.ศ. 2559 - รับโล่รางวัลเกียร์ติยศตกองเชียร์ตัวแทนทีมชาติไทย จากกระทรวงท่องเที่ยวและกีฬา โอลิมปิกเกมส์ 2016 ณ เมืองริโอ เดจาเนโร่ สหพันธ์สาธารณรัฐบราซิล และพาราลิมปิกเกมส์ 2016 ณ เมืองริโอ เดจาเนโร สหพันธ์สาธารณรัฐบราซิล[ต้องการอ้างอิง]
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ลอยด์ เงาะป่า
ลอยด์ เงาะป่า ที่เฟซบุ๊ก
| ด ค กกองเชียร์เกียรติยศ สมาคมผู้สื่อข่าวกีฬาแห่งประเทศไทย |
| --- | --- |
โดโด้ แขนควง • ถั่วแระ เชิญยิ้ม • ท้าวดักแด้ • ลอยด์ เงาะป่า • ล้ำ กลองเชียร์ • สามารถ แขนควง
ถั่วแระ เชิญยิ้ม และลอยด์ เงาะป่า
ผู้สำเร็จราชการ (เครือจักรภพโปแลนด์-ลิทัวเนีย)

ผู้สำเร็จราชการระหว่างรัชกาล (อังกฤษ: interrex) เป็นตำแหน่งที่มีอยู่ในราชบัลลังก์แห่งราชอาณาจักรโปแลนด์ พระมหากษัตริย์แห่งเครือจักรภพซึ่งทรงดำรงพระบรมราชอิสริยยศสองอย่างของสองแผ่นดิน คือ พระมหากษัตริย์แห่งโปแลนด์และแกรนด์ดยุกแห่งลิทัวเนีย ซึ่งจะต้องทรงผ่านการเลือกตั้งโดยเสรี (wolna elekcja ) ซึ่งมักนำไปสู่ช่วงว่างเว้นพระมหากษัตริย์ระหว่างรัชกาล ที่ค่อนข้างกินระยะเวลายาวนาน โดยตามธรรมเนียมแล้ว ตั้งแต่ปี 1572 ตำแหน่ง ผู้สำเร็จราชการ จะเป็นของ อัครมุขนายกแห่งกแญซนอและประมุขแห่งคริสตจักรโรมันคาทอลิกโปแลนด์ ซึ่งท่านพระคุณเจ้าเองสามารถเสนอชื่อบุคคลเพื่อดำรงตำแหน่งแทนท่านได้ (ซึ่งโดยปกติจะเลือก มุขนายกแห่งกูยาวี มาแทน)
ผู้สำเร็จราชการจะเป็นตัวแทนของรัฐในเวทีระหว่างประเทศและกำกับดูแลการบริหารกิจการภายในเครือจักรภพจนกว่าจะการเลือกตั้งพระมหากษัตริย์พระองค์ใหม่จะเสร็จสิ้น โดยในสถานการณ์พิเศษ ผู้สำเร็จราชการสามารถประกาศสงครามและเจรจาสันติภาพได้ ยังสามารถเรียกประชุมและเป็นประธานในการประชุมการจัดการเลือกตั้งพระมหากษัตริย์องค์ใหม่และเป็นประธานการเลือกตั้งองค์พระมหากษัตริย์ ซึ่งเกิดขึ้นท่ามกลางที่ประชุมของข้าราชการและขุนนางชั้นผู้ใหญ่เพื่อเลือกพระมหากษัตริย์ ทั้งนี้ผู้สำเร็จราชการยังมีสิทธิประกาศการเลือกตั้งพระมหากษัตริย์ด้วย
| ผู้สำเร็จราชการระหว่างรัชกาลแห่งเครือจักรภพ> เข้ารับตำแหน่ง | ผู้สำเร็จราชการระหว่างรัชกาลแห่งเครือจักรภพ> พ้นจากตำแหน่ง/ออกจากตำแหน่ง | ผู้สำเร็จราชการระหว่างรัชกาลแห่งเครือจักรภพ> รายนาม |
| --- | --- | --- |
| 1572 | 1573 | ญาคุบ อูชานสกี |
| 1574 | 1575 | ญาคุบ อูชานสกี (อีกครั้ง) |
| 1586 | 1587 | สตาญิสลัฟ การ์นโกวสกี |
| 1632 | 1632 | ยัน เวชิค |
| 1648 | 1648 | เมซีย์ ลูเบียงสกี |
| 1668 | 1669 | มิโกไล แปรจมอฟสกี |
| 1673 | 1674 | คาชิเมียร์ช ฟลอรีอาน ชาร์ตอริสกี |
| 1674 | 1674 | สเตฟัน เวียร์ชบอฟสกี |
| 1696 | 1697 | มีคาล สเตฟัน รัดชีญอฟสกี |
| 1704 | 1705 | มีคาล สเตฟัน รัดชีญอฟสกี (อีกครั้ง) |
| 1704 | 1705 | มิโกไล สเวียร์ชิสกี |
| 1733 | 1734 | เตโอดอร์ อันเดร็จญ์ ปอตอชกี |
| 1763 | 1764 | ววาดึสวัฟ อะเล็กซันเดร์ วูเบียนสกี |